
ПРОЕКТ!

ДОГОВОР

№ .........../………2018г.

	Днес, ......................... 2018 год., в гр.Земен , на основание чл.112 от Закона за обществените поръчки и във връзка с Решение №.............../………......2018 год. на  Кмета на  Община Земен  за избор на изпълнител, след проведена процедура за възлагане на обществена поръчка – публично състезание с предмет: „Периодични доставки на хранителни продукти за нуждите на общински дейности и услуги, предоставяни от Община Земен: Детска градина, Ученически стол, Домашен социален патронаж, „Топъл обяд“,

 се сключи настоящият договор за обществена поръчка между:
	
1.  ОБЩИНА ЗЕМЕН , с административен адрес: гр.Земен 2440, обл.Перник, общ.Земен, ул.»Христо Ботев» №3, ЕИК: 000386662 , представлявана от  Димитър Сотиров  –  Кмет на община Земен  и  Петранка Райчева – Директор на Дирекция «ФСД и АО», наричани по-долу ВЪЗЛОЖИТЕЛ, от една страна, 

и

2. „………………........…”, със седалище и адрес на управление в гр. ……………, ул. „................” №......, ЕИК ……………., представлявано от …...................... - ………, наричан по-долу ИЗПЪЛНИТЕЛ, от друга страна, 

с който страните постигнаха съгласие за следното:

I. ПРЕДМЕТ НА ДОГОВОРА
Чл.1 /1/ Възложителят възлага, а Изпълнителят приема срещу възнаграждение да извършва периодично доставки по обществена поръчка с предмет: „Периодични доставки на хранителни продукти за нуждите на общински дейности и услуги, предоставяни от Община Земен: Детска градина, Ученически стол, Домашен социален патронаж, „Топъл обяд“,  съгласно приети: Ценова оферта, заедно с всички приложения към нея и Техническо предложение, неразделна част от настоящия договор.
/2/ Доставките на хранителните продукти се осъществяват след предварителни заявки за необходимите продукти по видове и количество, от представители на ВЪЗЛОЖИТЕЛЯ. 
/3/ Заявените доставки на хляб и мляко се доставят ежедневно, съгласно предварително зададената заявка франко складовите бази на:
1. Детска градина – гр. Земен, ул. “Любен Каравелов“ № 2
2. Ученически стол в СУ „Св.Св.Кирил и Методий" – гр. Земен, ул. „Груюва“ № 2
3. Домашен социален патронаж-Община Земен -  гр. Земен, ул. „Груюва“ № 2
4.  „Топъл обяд“ – Община Земен – гр.Земен, ул. „Груюва“ № 2
 /4/ Останалите заявени хранителни продукти се доставят от Изпълнителя съгласно предварително зададената заявка франко складовите бази  както следва:
1. Детска градина – гр. Земен, ул. “Любен Каравелов“ № 2
2. Ученически стол в СУ „Св.Св.Кирил и Методий" – гр. Земен, ул. „Груюва“ № 2
3. Домашен социален патронаж-Община Земен -  гр. Земен, ул. „Груюва“ № 2
4.  „Топъл обяд“ – Община Земен – гр.Земен, ул. „Груюва“ № 2

II. СРОК НА ДОГОВОРА
	Чл.2 /1/ Настоящият договор влиза в сила от датата на неговото подписване и е със срок на действие от 1 /една/ календарна година.
	/2/ За срока на договора възложителят не е обвързан с посочените в документацията на процедурата прогнозни количества на доставяните стоки и ще възлага и заплати заявените от него и реално доставени видове и количества хранителни продукти.
	/3/ Срокът за всяка конкретна доставка, след заявката на Възложителя, съгласно предложението на Изпълнителя е ………………/словом:……………………../ календарни дни и е в сила за целя срок на договора.
	/4/ Срокът за реакция при инцидентна спешна заявка/рекламация от Възложителя, съгласно предложението на Изпълнителя е ………………/словом:……………………../ астрономически часа и е в сила за целя срок на договора.

III. ЦЕНИ И НАЧИН НА ПЛАЩАНЕ
Чл.3 /1/  Възложителят се задължава да изплати на Изпълнителя сумата за доставките на заявените и получени  количества хранителни продукти, които към момента на сключване на договора се определят, съгласно  цените  в бюлетина  на ”САПИ” и предложената отстъпка от Изпълнителя, съгласно Ценова оферта, заедно с всички приложения към нея, неразделна част от договора. 
/2/ Общата прогнозна стойност на доставките, предмет на Договора е в размер на ……… (словом……………) лева без включен ДДС или ……..(словом:…….) лева със ДДС. 
/3/ Договорените единични цени са изчислени при предложена търговска отстъпка върху базовите цени на тези хранителни продукти съгласно определените цени  в бюлетина  на ”САПИ” за хранителните продукти с включени разходи по складиране, транспортиране франко до складовите бази на ВЪЗЛОЖИТЕЛЯ, посочени в чл. 1, ал. 3, данъци, мита и други разходи предвидени от участника, посочени в Ценовото предложение на участника, неразделна част от този договор.
	/4/ Предложеният процент на отстъпка от Изпълнителя не може да бъде изменян за срока на действие на договора.  
	/5/ Договорените единични цени могат да бъдат променяни изцяло или за отделни артикули само при промяна на базовите цени, които ще се определят  съгласно бюлетина  на ”САПИ” за хранителните продукти, което се отразява съответно в цената на договора.
	/6/ Промени се извършват по искане на изпълнителя, за всяко тримесечие, ако същият осигури за своя сметка актуалния бюлетин на “САПИ” с базови данни, необходим за изчисляване на единичните цени и да го предостави на Възложителя на следния адрес:  
Гр.Земен -2440
Обл.Перник, общ.Земен
Ул.“Христо Ботев“ №3
Община Земен
	/7/ В срок до 7 (седем) календарни дни Възложителят е длъжен да коригира евентуалната разлика на единичните цени, като съгласува и одобри нови единични цени, които са валидни за оставащия период на изпълнение на договора, до евентуално ново актуализиране на цените. На база на получените нови цени се извършва плащането, съгласно чл. 4.
	/8/ Всяка промяна става чрез представителите на двете страни, които извършват съответни изчисления, оформени в протокол, в който се записват новите цени на различните артикули от Количествената сметка, като се прилага и последният  бюлетин на “САПИ” с базовите данни. Корекцията на единичните цени се одобрява от Възложителя, като от този момент се прилага при разплащане с Изпълнителя и се превръща в неразделна част-изменение на този договор.
	Чл.4 /1/ При извършване на всяка доставка Възложителят или негов упълномощен представител оформят приемо-предавателен протокол за извършената доставка. 
	/2/ Плащането ще се извършва в срок до  30 ( тридесет) календарни дни след оформяне на фактурата, съгласно Закона за счетоводството, за доставката на съответното количество хранителни продукти, описани в протокола по ал.1. Изпълнителят издава отделна фактура за всяко звено въз основа на действително извършените доставки по обекти в последния работен ден на съответния текущ месец.
	/3/ Плащането ще се извършва по банков път по сметка на Изпълнителя IBAN:……………...………, BIC………………...……… при банка ……………....………
/4/ Изпълнителят е длъжен да уведомява писмено Възложителя за всички последващи промени на банковата му сметка в срок до 3 /три/ дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

IV. ПРАВА И ЗАДЪЛЖЕНИЯ НА ИЗПЪЛНИТЕЛЯ
	Чл.5. Изпълнителят има следните задължения:
            1. Да извършва доставките по вид, количество и в срок, както е посочено в заявките от Възложителя и в съответствие с приетата оферта.
            2. Да доставя хранителните продукти опаковани и етикетирани според изискванията за етикетирането и представянето на храните.
3. Да доставя хранителните продукти, предмет на доставки по договора, задължително първо качество и/или качество защитено от производителя, да отговарят на приложимите законови правила, на стандартизационните изисквания, както и за всеки вид от артикулите, които доставя, да предоставя сертификат за качество, срок на годност, както и доказателства за правилно съхранение и транспорт, когато е необходимо и да бъдат с 50% (петдесет процента) остатъчен срок на годност към момента на доставката.
4. Да описва в ценоразписите и фактурите пълно и точно наименованията (включително производителя, когато се налага) на доставяните хранителни продукти с вид и грамаж на опаковка в съответствие със записа от приложените копия с цени от регистрираните доставчици, производители, стокови борси или складови бази.
5. При направена от Възложителя рекламация за качеството и количеството на доставените хранителни продукти да заменя некачествените с качествени в срок от 24 (двадесет и четири) часа. Рекламации относно качеството и скрити дефекти се правят в 3-дневен срок от откриването им, но не по-късно от 5 (пет) дни от датата на доставката. Рекламации по количествата на доставените хранителни продукти могат да се правят само в момента на подписване на експедиционна бележка.
6. Да предава при всяка отделна доставка на представителите на Възложителя документи за годност, съответстващи на вида хранителни продукти.
7. Да предоставя копия на протоколите от последните проверки на държавните контролни органи.
8.Да поддържа превозните средства и/или използваните съдове за транспорт на храни чисти, в добро състояние и предостави условия, които не позволяват замърсяване на храните, и по начин, който позволява почистването и/или дезинфекцията им.
9.Да осигури условия за ефективно разделяне, когато използва по едно и също време, превозните средства или съдовете за транспорт и/или разливане на различни видове храни. 
 10.Да извършва, между товаренията, ефективно почистване за недопускане на риск от замърсяване на храните, когато в различно време превозните средства или съдовете се използват за транспорт на различни видове храни.
 11.Да поставя храните в превозните средства, съдовете или контейнерите по начин, който намалява до минимум риска от замърсяването им.
12.Да осигури на превозните средства, използвани за транспорт на храни, с оборудване за поддържане и наблюдаване на температурите, необходими за съхранение на храните.
13. Да доставя хранителни продукти, отговарящи на изискванията на:
13.1. Закон за храните, ДВ, бр. 90 от 15.10.1999 г.;
13.2. Наредба № 1 от 26 януари 2016 г. за хигиената на храните, ДВ. бр.10 от 5.02.2016 г;
13.3. Наредба 1 от 9.01.2008 г. за изискванията за търговия с яйца, ДВ, бр. 7 от 22.01.2008 г.;
13.4. Наредба 2 от 7.03.2013 г. за здравословно хранене на децата на възраст от 0 до 3 години в детските заведения и детските кухни, ДВ, бр. 28 от 19.03.2013 г;
13.5. Наредба 2 от 23.01.2008 г. за материалите и предметите от пластмаси, предназначени за контакт с храни, ДВ, бр. 13 от 8.02.2008 г.;
13.6. Наредба 3 от 4.06.2007 г. за специфичните изисквания към материалите и предметите, различни от пластмаси, предназначени за контакт с храни, ДВ, бр. 51 от 26.06.2007 г., ДВ, бр. 30 от28.03.2001 г.;
13.7. Наредба 9 от 16.03.2001 г. за качеството на водата, предназначена за питейно-битови цели, ДВ, бр. 30 от 28.03.2001 г.;
13.8. Наредба за изискванията за етикетирането и представянето на храните, ДВ, бр. 102 от 12.12.2014 г.;
13.9. Наредба № 16 от 28 май 2010 г. за изискванията за качество и контрол за съответствие на пресни плодове и зеленчуци, ДВ бр. 43 от 8.06.2010 г.;
13.10. Наредба № 4 от 19 февруари 2008 г. за специфичните изисквания при производството, съхранението и транспортирането на сурово краве мляко и изискванията за търговия и пускане на пазара на мляко и млечни продукти, ДВ. бр.23 от 29.02.2008 г.;
13.11. Наредба за изискванията към бързо замразените храни, ДВ, бр. 114 от 6.12.2002 г.;
13.12. Наредба за изискванията към храните със специално предназначение, ДВ, бр. 107 от 15.11.2002 г.;
13.13. Наредба за изискванията към какаото и шоколадовите продукти, ДВ, бр. 107 от 15.11.2002 г.;
13.14. Наредба за изискванията към някои частично или напълно дехидратирани млека, предназначени за консумация от човека, ДВ, бр. 8 от 30.01.2004 г.;
13.15. Наредба за изискванията към пчелния мед, предназначен за консумация от човека, ДВ, бр. 85 от 5.09.2002 г., 
13.16. Наредба за изискванията към плодовите конфитюри, желета, мармалади, желе-мармалади и подсладено пюре от кестени, ДВ, бр. 19 от 28.02.2003 г.,
13.17. Наредба за изискванията към захарите, предназначени за консумация от човека, ДВ, бр. 89 от 20.09.2002 г.,
13.18. Наредба за изискванията към състава, характеристиките и наименованията на храните за кърмачета и преходните храни, ДВ, бр. 110 от 21.12.2007 г.,
13.19. Наредба № 32 от 23.03.2006 г. за окачествяване, съхраняване и предлагане на пазара на месо и черен дроб от домашни птици, ДВ. бр.29 от 7.04. 2006 г;
13.20. Наредба №6 от 10.08.2011г. за здравословно хранене на децата на възраст от 3 до 7 години в детски заведения,  ДВ, бр. 65 от 23.08.2011г.; 
13.21. Наредба № 9 от 16.09.2011г. за специфичните изисквания към безопасността и качеството на храните, предлагани в детските заведения и училищата, както и към храни, предлагани при организирани мероприятия за деца и ученици, издадена от Министъра на земеделието и храните, ДВ, бр. 73 от 20.09.2011г.;
13.22. Наредбата за изискванията към храните на зърнена основа и към детските храни, предназначени за кърмачета и малки деца, ДВ бр. 55 от 25.06.2004 г.;
13.23. Регламент (ЕО) № 1924/2006 на Европейския Парламент и на Съвета от 20 декември 2006 година относно хранителни и здравни претенции за храните;
13.24. Регламент (ЕО) № 834/2007 на Съвета от 28 юни 2007 година относно биологичното производство и етикетирането на биологични продукти;
13.25. Регламент (ЕС) № 10/2011 на Комисията от  14 януари 2011  година относно материалите и предметите от пластмаси, предназначени за контакт с храни;
13.26. Регламент (ЕО) № 1/2005 на Съвета от 22 декември 2004 година относно защитата на животните по време на транспортиране и свързаните с това операции;
13.27. Регламент (ЕО) № 466/2001 на Комисията от 8 март 2001 година за определяне на максималното съдържание на някои замърсители в храните;
13.28. Регламент (ЕО) № 509/2006 на Съвета от 20 март 2006 година относно селскостопански и хранителни продукти с традиционно специфичен характер;
13.29. Делегиран регламент (ЕС) № 664/2014 на Комисията от 18 декември 2013 година за допълване на Регламент (ЕС) № 1151/2012 на Европейския парламент и на Съвета по отношение на определянето на символите на Съюза за защитени наименования за произход, защитени географски указания и храни с традиционно специфичен характер, както и по отношение на определени правила за снабдяване, някои процедурни правила и някои допълнителни преходни разпоредби;
13.30. Регламент (ЕС) № 609/2013 на Европейския парламент и на Съвета от 12 юни 2013 година относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло;
13.31. Регламент (ЕО) № 41/2009 на Комисията от 20 януари 2009 година относно състава и етикетирането на храни, подходящи за употреба от хора, които имат непоносимост към глутен;
13.32. Регламент за изпълнение (ЕС) № 29/2012 на Комисията от 13 януари 2012 година относно стандартите за търговия с маслиново масло;
13.33. Регламент (ЕО) № 1825/2000 на Комисията от 25 август 2000 година за установяване на подробни правила за прилагането на Регламент (ЕО) № 1760/2000 на Европейския парламент и на Съвета във връзка с етикетирането на говеждо месо и продукти от говеждо месо;
13.34. Регламент (ЕО) № 2065/2003 на Европейския парламент и на Съвета от 10 ноември 2003 година относно пушилни ароматизанти, използвани или предназначени за влагане в или върху храни;
13.35. Регламент (ЕО) № 852/2004 на Европейския парламент и на Съвета от 29 април 2004 година относно хигиената на храните;
13.36. Регламент (ЕО) № 853/2004 на Европейски парламенти на Съвета от 29 април 2004 година относно определяне на специфични хигиенни правила за храните от животински произход;
13.37. Регламент (ЕО) № 854/2004 на Европейски парламенти на Съвета от 29 април 2004 година относно определянето на специфични правила за организирането на официалния контрол върху продуктите от животински произход, предназначени за човешка консумация;
13.38. Регламент (ЕО) № 1935/2004 на Европейския парламент и на Съвета от 27 октомври 2004 година относно материалите и предметите, предназначени за контакт с храни;
13.39. Регламент (ЕО) № 566/2008 на Комисията от 18 юни 2008 година за определяне на подробни правила за прилагането на Регламент (ЕО) № 1234/2007 на Съвета по отношение на предлагане на пазара на месо от животни от рода на едрия рогат добитък на възраст 12 месеца или по-малко;
13.40. Регламент (ЕО) № 589/2008 на Комисията от 23 юни 2008 година за определяне на подробни правила за прилагане на Регламент (ЕО) № 1234/2007 на Съвета относно стандартите за търговия с яйца;
13.41. Регламент (ЕО) № 1331/2008 на Европейския парламент и на съвета от 16 декември 2008 година за установяване на обща разрешителна процедура за добавките в храните, ензимите в храните и ароматизантите в храните;
13.42. Регламент ( EO) № 2073 на Европейската комисия от 15 ноември 2005 г относно микробиологичните критерии за храните; 
13.43. Регламент ( EO) № 543 на Европейската комисия от 07 юни 2011 за определяне на подробни правила за прилагането на регламент ( EO) № 1234/2007 на Съвета по отношение на секторите на плодовете и зеленчуците и на преработените плодове и зеленчуци.
14.  Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) работни дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.
15.  Изпълнителят се задължава, когато е приложимо, да предостави възможност на Управляващия орган, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности – Република България и външните одитори да извършват проверки на място на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на предмета на този договор. Такива проверки могат да бъдат извършвани в определения период след приключване изпълнението, съгласно изискванията на финансиращата програма.
	Чл.6. Изпълнителят има следните права:
1. да получи възнаграждението за доставеното количество след фактурирането му в срока упоменат в чл.4, ал.2 от настоящият договор.
2. да подписва, приема и предава документи, във връзка с извършване на доставката.
            3. 	да иска приемане на доставените хранителни продукти от представители на Възложителя, когато отговарят на заявеното.

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ
	Чл.7. Възложителят има следните задължения:
1. да заплаща на Изпълнителя доставените хранителни продукти при условията на  чл. 3 и  чл. 4 от договора.
2. да изготвя предварително заявка и да я представя на Изпълнителя.  
3. да приеме доставката на продуктите, предмет на заявката, ако отговарят на договорените изисквания.
Чл.8. Възложителят има следните права:
1. Възложителят има право да не поръча част от изброения асортимент посочен в Техническата спецификация от документацията. Възложителят си запазва правото да увеличава или намаля заявените за доставка количества, според необходимостта на обслужваните обекти.
2. да осъществява контрол по доставките, чрез оглед на тяхното съответствие с вида, качеството и количеството по съответната заявка и при констатиране на несъответствие незабавно да прави рекламация пред Изпълнителя, както и да получава информация по всяко време относно подготовката, хода и организацията по изпълнението на доставката и дейностите, предмет на Договора
3. Възложителят има право при приемане на доставката да извършва проверки относно качеството и годността на хранителните продукти. При доставени некачествени хранителни продукти, които не отговарят на приложимите нормативни актове, и не са придружени със сертификати и съответните документи, изискващи се от законодателството на страната, установено с констативен протокол между Възложителя и Изпълнителя, Възложителят има право да не ги заплати, а при повторна доставка на такива хранителни продукти – да прекрати едностранно договора. 
4. Възложителят има право, ако Изпълнителят е изпълнил част от доставката и по-нататъшното изпълнение на договора се окаже невъзможно поради причини, за които не отговаря, да изплати на Изпълнителя възнаграждение в размер на доставената част и да прекрати договора.
5. Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати частично или изцяло договорената цена.

VІ. ИЗИСКВАНИЯ ПРИ ПРИЕМАНЕТО И ПРЕДАВАНЕТО НА ХРАНИТЕЛНИТЕ ПРОДУКТИ
	Чл.9. /1/ Приемането на доставките се извършва от Възложителя или негов упълномощен представител с оформянето на двустранен протокол.
	/2/ След надлежно изпълнената доставка на заявените храни с оформен приемо-предавателен протокол, съхранението на доставеното количество продукти е задължение на Възложителя.
/3/ Всяко предаване на отделна доставка се удостоверява с експедиционна бележка (или друг аналогичен документ), съдържащ следните реквизити: номер, дата, превозвач, час на доставката, рег. номер на превозното средство, номер на сертификат (търговски документ) за произход, годност и качество.
/4/ Рекламации по количествата на доставените стоки се правят само в момента на подписване на протокола по този член.
/5/ Възложителят осъществява контрол по доставките, чрез оглед за тяхното съответствие с вида, качеството и количеството по съответната заявка и при констатиране на несъответствие незабавно прави рекламация пред Изпълнителя.
/6/ Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя или упълномощени от тях представители.

VІ. ГАРАНЦИЯ ЗА ДОБРО ИЗПЪЛНЕНИЕ. ДРУГИ УСЛОВИЯ
Чл.10. /1/ Гаранцията за добро изпълнение на договора е в размер на ……………… (…………………….), представляваща 1% (един процент) от стойността по чл.3, ал. 2  без включен ДДС и се внася преди подписване на договора под формата на парична сума, банкова гаранция или застраховка, която обезпечава изпълнението, чрез покритие на отговорността на Изпълнителя, при следните условия:
1. Когато гаранцията се представя във вид на парична сума, тя се внася по следната банкова сметка на Възложителя: Банка: ……., IBAN:…….., BIC:……. Всички банкови разходи, свързани с преводите на сумата са за сметка на Изпълнителя;
2. Когато Изпълнителят представя банкова гаранция се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора, плюс 45 (четиридесет и пет) календарни дни. Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения. Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на Изпълнителя.
3. Застраховката, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 45 (четиридесет и пет) календарни дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.
/2/ Възложителят има право да се удовлетвори от предоставената гаранция за изпълнение на поръчката, по отношение на вземания, възникнали на основание настоящия договор. В случай, че договорът бъде прекратен / развален от възложителя поради изключителната вина на изпълнителя, възложителят има право да забави последното евентуално дължимо към изпълнителя плащане до изплащане от страна на последния на дължимите от него неустойки спрямо възложителя. В случай, че изтече срока за заплащане от страна на изпълнителя на дължимата неустойка в посочената по-горе хипотеза и изпълнителят не е погасил в пълен размер дължимото от последния към възложителя, възложителят има право да прихване дължимите от изпълнителя суми както от сумата, представляваща гаранция за изпълнение, така и от сумата, представляваща задължение на възложителя по направената от изпълнителя последна /-и/ доставка /-и/.
	Чл.11 /1/ Възложителят, извън санкциите по настоящия договор, има право да задържи гаранцията за изпълнение на поръчката:
	1. при прекратяване на настоящия договор по вина на Изпълнителя;	
	2. при прекратяване на Изпълнителя (в случай, че същия е юридическо лице).
/2/. Задържането на гаранцията не отменя правото на Възложителя да предяви иск срещу Изпълнителя  за нанесени щети и пропуснати ползи, ако те надхвърлят стойността на гаранцията.
	Чл.12. Гаранцията за изпълнението на поръчката Възложителят се задължава да освобождава гаранцията за изпълнение на етапи и периоди, както следва:
· частично освобождаване в размер на 0,2  % (нула цяло и две )от стойността на гаранцията в размер на ………. лева, в срок от 30 (тридесет) календарни дни, след осъществяване на съответните доставки на стойност 20 % (двадесет процента)от стойността на Договора, при условие, че съответните доставки са надлежно приети от Възложителя по установения в договора ред;
· Окончателно - в срок от 15 (петнадесет) работни дни от последното плащане от страна на Възложителя.
	Чл.13. При неоснователно забавяне на повече от две доставки, като забавата е над 2 (два) дни за всяка от тях, договорът може да се прекрати едностранно от Възложителя и Изпълнителят дължи неустойка в размер на 5% (пет процента) от стойността на договора.
Чл.14. Настоящият договор се прекратява:
1. с изтичане срока на договора;
2. по взаимно  съгласие между страните;
3. при настъпване на обективна невъзможност за изпълнение на възложената работа;
4. с едностранно изявление на изправната страна за развалянето му при неизпълнение от другата страна.
Чл.15. Възложителят може да прекрати договора, ако в резултат на обстоятелства, възникнали след сключването му не е в състояние да изпълни своите задължения. В този случай той не дължи на Изпълнителя обезщетение за щетите, възникнали от подписването на договора.
Чл.16. Прилагането на горните санкции не отменя правото на Възложителя да предяви иск срещу Изпълнителя за претърпени щети и пропуснати ползи, съгласно действащото законодателство в Република България.
Чл.17. /1/ Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила.
	/2/ Непреодолима сила е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.
Чл.18. /1/ Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.
/2/. Докато трае непреодолимата сила, изпълнението на задължението се спира.
/3/. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора
Чл.19. /1/ За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.
/2/ Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.
/3/ Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.
/4/ Независимо от използването на подизпълнители, отговорността за изпълнение на настоящия Договор е на Изпълнителя.
/5/ Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.
Чл.20. При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:
1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.
Чл. 21. /1/  Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.
/2/ Разплащанията по ал./1/ се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му. Към искането Изпълнителят предоставя становище, от което да е видно дали оспорва плащанията или част от тях като недължими.
/3/ Възложителят има право да откаже плащане, когато искането за плащане е оспорено, до момента на отстраняване на причината за отказа.
ДОПЪЛНИТЕЛНИ РАЗПОРЕДБИ
§ 1. Настоящият договор не може да бъде изменян и допълван, освен в хипотезата на чл.116 от ЗОП.  
§ 2.(1) Всички съобщения и уведомления между страните по този договор ще бъдат в писмена форма за действителност. Писмената форма се смята за спазена и когато съобщението е изпратено по факс.
(2) За целите на този договор адресите на страните са: 
1. на Възложителя:  гр. Земен, ул. „Христо Ботев” № 3
2. на Изпълнителя: .............................................., тел: ............................, адрес: …………………..
(3) Ако някоя от страните промени посочените в предходната алинея адреси, без да уведоми другата страна, последната не отговаря за неполучени съобщения, призовки и други подобни. 
§ 3. Нищожността на някоя клауза от договора не води до нищожност на друга клауза или на договора като цяло.
§ 4./1/ Страните се задължават да не преотстъпват на трети лица информация, получена при или по повод сключването или изпълнението на договора.
/2/ За неизпълнение на задължението по ал.1 виновната страна дължи на изправната обезщетение за претърпените вреди. 
§ 5. За неуредените с този договор въпроси се прилагат правилата на действащото гражданско и търговско право на Република България.
§ 6. “САПИ” (Система за агропазарна информация) е Система за агропазарна информация (САПИ) - София към Министерството на земеделието и храните, следящо за състоянието на пазара, като събира, обработва и разпространява информация за цените на всички продукти и стоки за територията на страната
§ 8. Неразделна част от договора са:
1. Ценово предложение (Образец № 9), заедно с всички приложения към нея; 
2. Предложение за изпълнение на обществената поръчка (Образец № 3).
3. Гаранция за изпълнение на договора.
	
Настоящият договор се подписа в три еднообразни екземпляра – два за Възложителя и един за Изпълнителя.   

Кмет на община Земен 
Димитър Сотиров                               			/……………………………/
 

Директор на 
Дирекция „ФСД и АО“: ………………………………

        / Петранка Райчева /

